2013 M. BENDROJO BIUDŽETO TAISOMOJO BIUDŽETO NR. 2 PROJEKTAS BENDROJI ĮPLAUKŲ SUVESTINĖ IŠLAIDŲ SUVESTINĖ PAGAL SKIRSNIUS III skirsnis – Komisija /* COM/2013/0183 final - 2013/ () */





2013 M. BENDROJO BIUDŽETO TAISOMOJO BIUDŽETO NR. 2 PROJEKTAS BENDROJI ĮPLAUKŲ SUVESTINĖ IŠLAIDŲ SUVESTINĖ PAGAL SKIRSNIUS III skirsnis – Komisija atsižvelgdama į: – Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, – 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių[1], ypač į jo 41 straipsnį, – 2012 m. gruodžio 12 d. patvirtintą Europos Sąjungos 2013 finansinių metų bendrąjį biudžetą[2], – 2013 m. kovo 18 d. patvirtintą Taisomojo biudžeto Nr. 1/2013[3]projektą, Europos Komisija biudžeto valdymo institucijai pateikia 2013 m. biudžeto Taisomojo biudžeto Nr. 2 projektą. ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-en.htm). Informacijai skirtas šios suvestinės pakeitimų tekstas anglų kalba pateikiamas biudžeto priede. TURINYS 1. Įvadas.. 5 2. Įplaukų padidėjimas.. 5 3. Bendrosios aplinkybės. Mokėjimų asignavimų stygius.. 6 4. Didesni mokėjimų asignavimai pagal Finansinės programos išlaidų kategoriją.. 7 4.1. 1a išlaidų kategorija ¾ Konkurencingumas augimui ir užimtumui skatinti 7 4.2. 1b išlaidų kategorija. ¾ Sanglauda augimui ir užimtumui skatinti 10 4.3. 2 išlaidų kategorija. ¾ Gamtos išteklių išsaugojimas ir valdymas. 12 4.4. 3a išlaidų kategorija ¾ Laisvė, saugumas ir teisingumas. 13 4.5. 3b išlaidų kategorija ¾ Pilietybė. 14 4.6. 4 išlaidų kategorija ¾ ES kaip pasaulinio masto veikėja.. 15 5. Išvada.. 17 6. Suvestinė lentelė pagal finansinės programos išlaidų kategorijas.. 18 1. Įvadas Į 2013 m. Taisomojo biudžeto Nr. 2 projektą (TBP) įtraukti šie elementai: ¾ prognozuojamos didesnės kitos įplaukos (290 mln. EUR), gaunamos iš baudų ir nuobaudų; ¾ didesni mokėjimų asignavimai (11,2 mlrd. EUR) pagal daugiametės finansinės programos 1a, 1b, 2, 3a, 3b ir 4 išlaidų kategorijas. Taip siekiama metų pabaigoje patenkinti likusius poreikius, kad būtų laikomasi buvusių ir esamų įsipareigojimų, išvengta finansinių nuobaudų ir gavėjai gautų pagal patvirtintą ES politiką numatytas lėšas, kurių įsipareigojimų asignavimus Europos Parlamentas ir Taryba patvirtino ankstesniuose metiniuose biudžetuose. Prašomais papildomais mokėjimų asignavimais bus sumažintas neįvykdytų įsipareigojimų (pranc. reste à liquider, RAL) lygis ir rizika į 2014 m. perkelti neįprastai daug neapmokėtų sąskaitų. Pagal Finansinio reglamento 41 straipsnio 2 dalį papildomų mokėjimų asignavimų prašyme atsižvelgiama į vidinio perskirstymo galimybes, todėl prašymas atitinka bendrąjį mokėjimų lygio padidėjimą tiek, kad 2013 m. biudžeto lėšų užtektų metų pabaigos poreikiams. Savo ruožtu didesnės įplaukos iš baudų ir nuobaudų sumažins Taisomojo biudžeto Nr. 2/2013 projekto poveikį valstybių narių bendrosiomis nacionalinėmis pajamomis (BNP) pagrįstoms įmokoms. Visa prašoma mokėjimų asignavimų suma yra 11 225,2 mln. EUR, t. y., laikantis 2013 m. daugiametės finansinės programos viršutinės ribos, lieka nepaskirstytų 14,8 mln. EUR marža, kurios, kaip planuojama, užteks žinomiems prašymams, dėl kurių rengiamasi mobilizuoti ES Solidarumo fondo lėšas. Pasinaudojus prašomais mokėjimų asignavimais, bus įvykdyti 2012 m. pabaigoje nesutvarkyti teisiniai įsipareigojimai ir 2013 m. atsiradę teisiniai įsipareigojimai, kurių išlaidos padengiamos iš 2013 m. biudžeto lėšų. Taip bus išvengta neįprastai didelių mokėjimų poreikių, kuriuos reikia patenkinti per 2013 m. finansinius metus, perkėlimo į 2014 m. Pagal Sanglaudos politiką taikoma įsipareigojimų panaikinimo taisyklė N+3 šiemet netenka galios, todėl iš patirties Komisija daro prielaidą, kad pačioje metų pabaigoje ji gaus gerokai daugiau mokėjimų prašymų, tačiau atlikti mokėjimą bus per vėlu. Šie prašymai bus patenkinti 2014 m. pradžioje. Prašoma 11 225,2 mln. EUR suma toliau pateikta išskaidyta. Mokėjimų asignavimų lygis labai priartėja prie 2013 m. daugiametės finansinės programos viršutinės mokėjimų ribos. Šis pasiūlymas reiškia, kad, nepakeitus daugiametės finansinės programos (tam reikėtų, kad Taryba pritartų vienbalsiai), daugiau taisomųjų biudžetų per likusius metus negali būti siūloma. Atsižvelgusi į esamas ir prognozuojamas aplinkybes, Komisija 2013 m. neketina prašyti daugiau mokėjimų asignavimų. 2. Įplaukų padidėjimas Patvirtintame 2013 m. biudžete iš pradžių prognozuotos 100 mln. EUR įplaukos iš baudų ir nuobaudų pagal 7 1 pajamų skyrių ¾ „Biudžeto pajamų dalies baudos“. Atsižvelgiant į sumas, kurios iki šio metų laikotarpio yra gautos arba greičiausiai bus gautos, siūloma pradines įplaukų iš baudų ir nuobaudų prognozes padidinti iki 290 mln. EUR, iš jų 270 mln. EUR susiję su baudomis (7 1 0 pajamų straipsnis) ir 20 mln. EUR susiję su valstybei narei nustatytomis nuobaudomis (7 1 2 pajamų straipsnis). Pagal Finansinio reglamento 83 straipsnį Komisija registruoja sumas, gautas baudų, nuobaudų ir sankcijų pavidalu, kai tik sprendimai, kuriais jos nustatomos, nebegali būti panaikinti Europos Sąjungos Teisingumo Teisme. Didesnės įplaukos iš baudų ir nuobaudų atitinkamai sumažins šio taisomojo biudžeto projekto poveikį valstybių narių bendrosiomis nacionalinėmis pajamomis (BNP) pagrįstoms įmokoms. 2013 m. balandžio mėn. Komisija pasiūlys pagal Finansinio reglamento 18 straipsnį vėl persvarstyti biudžeto įplaukas, siekiant paskirstyti vykdant 2012 m. biudžetą atsiradusį perteklių, kuris į 2013 m. biudžetą bus įtrauktas kaip įplaukos. 3. Bendrosios aplinkybės. Mokėjimų asignavimų stygius 3.1 Patvirtintas 2013 m. biudžetas. Nepalankios pradinės mokėjimų aplinkybės Patvirtintame 2013 m. biudžete nustatyta 132,8 mlrd. EUR mokėjimų asignavimų suma yra 5 mlrd. EUR mažesnė už Komisijos biudžeto projekto pasiūlymą ir 2,9 mlrd. EUR mažesnė už galutinę 2012 m. biudžeto mokėjimų sumą, todėl mokėjimų sąlygos nuo pat 2013 m. pradžios labai suvaržytos, o mokėjimų asignavimų stygius pasireiškė anksčiau nei praėjusiais metais. Verta priminti, kad mokėjimų asignavimų prašymą 2013 m. biudžeto projekte Komisija parengė darydama prielaidą, kad su 2012 m. susiję mokėjimų prašymai bus visiškai įvykdyti 2012 m., kad metų pabaigoje neatsirastų neįprastai daug neįvykdytų mokėjimų prašymų. Vis dėlto, papildomi mokėjimų asignavimai, kuriuos leista panaudoti priėmus Taisomąjį biudžetą Nr. 6/2012, buvo sumažinti 2,9 mlrd. EUR, lyginant su Komisijos siūlyta suma, ir neatitiko visų tuomet turėtų gautų mokėjimų prašymų sumos. 3.2 Prie patvirtinto 2013 m. biudžeto pridedamos deklaracijos Susitarę sumažinti mokėjimų asignavimus 2013 m., palyginti su Komisijos biudžeto projektu, Europos Parlamentas ir Taryba 2012 m. gruodžio 10 d. pasirašytame bendrame pareiškime, padarytame kartu su Komisija, pastarosios prašo „imtis visų būtinų veiksmų pagal Sutartį ir visų pirma reikalauti papildomų mokėjimų asignavimų taisomajame biudžete, jeigu į 2013 m. biudžetą įrašytų asignavimų nepakanka išlaidoms pagal 1a išlaidų pakategorį („Konkurencingumas augimui ir užimtumui skatinti“), 1b išlaidų pakategorį („Sanglauda augimui ir užimtumui skatinti“), 2 išlaidų kategoriją („Gamtos išteklių išsaugojimas ir valdymas“), 3 išlaidų kategoriją („Pilietybė, laisvė, saugumas ir teisingumas“) ir 4 išlaidų kategoriją („ES kaip pasaulinio masto veikėja“) padengti.“ Savo ruožtu Taryba ir Europos Parlamentas įsipareigojo „kuo skubiau priimti poziciją dėl bet kurio taisomojo biudžeto projekto, kad būtų išvengta mokėjimų asignavimų trūkumo“. Be to, Europos Parlamentas ir Taryba susitarė dėl bendro pranešimo 2012 m. mokėjimų poreikių klausimais, nes papildomi mokėjimų asignavimai, kuriuos leista panaudoti priėmus Taisomąjį biudžetą Nr. 6/2012, buvo sumažinti 2,9 mlrd. EUR, lyginant su Komisijos siūlyta suma, ir neatitiko visų tuomet turėtų gautų mokėjimų prašymų sumos. Šiame bendrame pareiškime Komisija įsipareigojo 2013 m. pradžioje pateikti taisomojo biudžeto projektą, skirtą vien tik 2012 m. sustabdytiems mokėjimų prašymams, kai tik sustabdymas bus panaikintas, ir kitiems neįvykdytiems teisiniams įsipareigojimams padengti, nedarant poveikio tinkamam 2013 m. biudžeto vykdymui. Taryba ir Europos Parlamentas panašiai įsipareigojo kuo skubiau priimti poziciją dėl šio taisomojo biudžeto projekto, kad būtų užpildytos visos spragos. Atsižvelgusi į šiuos du pareiškimus ir dėl nuoseklumo bei patikimo finansų valdymo Komisija pateikia taisomojo biudžeto projektą, apimantį kelių išlaidų kategorijų mokėjimų poreikius, kad biudžeto valdymo institucija turėtų visą atnaujintų mokėjimų poreikių iki metų pabaigos apžvalgą ir kad Sąjungos biudžetas per priimtiną laikotarpį galėtų prisiimti finansinius įsipareigojimus nacionalinės ir vietos valdžios institucijų, taip pat kitų galutinių lėšų gavėjų atžvilgiu. 3.3 2013 m. mokėjimų poreikių persvarstymas Komisija nuodugniai įvertino, ko reikia, kad būtų įvykdyti 2013 m. įsipareigojimai. Remiantis šiuo pagrindu, taisomojo biudžeto projektu siekiama suderinti biudžeto eilutėse turimų mokėjimų asignavimų lygį, kad būtų pašalintas nustatytas mokėjimų stygius. Vertinant papildomų mokėjimų asignavimų paskirstymą pagal daugiametės finansinės programos išlaidų kategorijas, 9,0 mlrd. EUR (arba 80 % viso asignavimų padidinimo) prašoma 1b išlaidų kategorijai, o maždaug 2,2 mlrd. EUR užtenka poreikiams, susijusiems su kitomis išlaidų kategorijomis (žr. toliau pateiktą lentelę). Milijonais eurų Mokėjimo asignavimai pagal daugiametės finansinės programos išlaidų kategorijas || 2013 m. biudžetas (įsk. TBP Nr. 1) || TBP Nr. 2 || TBP Nr. 2 dalis || Siūlomas padidinimas, palyginti su 2013 m. biudžeto projektu || 2013 m. biudžetu (įsk. TBP Nr. 1) 1 a || Konkurencingumas augimui ir užimtumui skatinti || 11 904,0 || 982,6 || 8,8 % || -5,0 % || 8,3 % 1b || Sanglauda augimui ir užimtumui skatinti || 47 348,4 || 9 001,1 || 80,2 % || 15,1 % || 19,0 % 2 || Gamtos išteklių išsaugojimas ir valdymas || 57 487,0 || 608,5 || 5,4 % || 0,3 % || 1,1 % 3a || Laisvė, saugumas ir teisingumas || 917,7 || 128,4 || 1,1 % || 12,8 % || 14,0 % 3b || Pilietybė || 639,1 || 15,2 || 0,1 % || -0,2 % || 2,4 % 4 || ES kaip pasaulinio masto veikėja || 6 409,4 || 489,5 || 4,4 % || -5,1 % || 7,6 % 5 || Administravimas || 8 430,4 || || || || 6 || Kompensacijos || 75,0 || || || || Iš viso || 133 211,0 || 11 225,2 || 100,0 % || 4,8 % || 8,4 % Iš jų 1a, 2, 3a, 3b ir 4 išlaidų kategorijos || 77 357,2 || 2 224,1 || 19,8 % || -0,9 % || 2,9 % Lentelėje parodyta, kad be 1b išlaidų kategorijos kitoms visoms išlaidų kategorijoms prašomi papildomi mokėjimų asignavimai yra mažesni už atitinkamą 2013 m. biudžeto projekte prašytų mokėjimų asignavimų lygį. Vadinasi, Komisija kruopščiai persvarstė jai būtinus mokėjimų poreikius. Vis dėlto, persvarsčius metų pabaigos poreikius, Komisijai tenka prašyti daugiau mokėjimų asignavimų (ypač 3a išlaidų kategorijai), palyginti su 2013 m. biudžeto projektu, visų pirma siekiant atsižvelgti į didėjančius tarpinio ir galutinio mokėjimų poreikius keturiems Solidarumo ir migracijos srautų valdymo fondams. Tolesniuose skirsniuose paaiškinta, kaip atnaujinti metų pabaigos poreikiai veikia daugiametės finansinės programos išlaidų kategorijų mokėjimų asignavimus. 4. Didesni mokėjimų asignavimai pagal Finansinės programos išlaidų kategoriją 4.1. 1a išlaidų kategorija ¾ Konkurencingumas augimui ir užimtumui skatinti Patvirtinto 2013 m. biudžeto 1a išlaidų kategorijos mokėjimų asignavimų suma yra 177,5 mln. EUR mažesnė už patvirtintą galutinio 2012 m. biudžeto mokėjimų asignavimų sumą ir 1,7 mlrd. EUR mažesnė, nei Komisija prašė 2013 m. biudžeto projekte. Tačiau 1a išlaidų kategorijos įsipareigojimų asignavimų didėjimas 4,8 % 2013 m. biudžete, palyginti su 2012 m. biudžetu, atitinka ankstesnių metų tendenciją. Be to, mokėjimų asignavimų vykdymas 2012 m. buvo gerokai didesnis nei ankstesniais metais, tą įrodo faktinis programų įgyvendinimas. Šiais faktais ir išsamia pavienių biudžeto eilučių konkrečių poreikių analize grindžiamas poreikis mokėjimų asignavimus 2013 m. gerokai padidinti. Bendro didesnių 1a išlaidų kategorijos mokėjimų asignavimų prašymo suma yra 982,6 mln. EUR, kuri išskaitoma taip: Biudžeto eilutė || Išlaidų kategorija || Mokėjimai (mln. EUR) 02 02 01 || Konkurencingumo ir inovacijų bendroji programa – Verslumo ir inovacijų programa || 60,000 02 02 15 || Europos Žemės stebėsenos programa (GMES) || 10,500 02 03 01 || Vidaus rinkos veikimas ir vystymas, ypač pranešimų apie valstybės pagalbą, sertifikavimo bei sektorių suderinimo srityse || 0,650 02 03 04 01 || Parama CEN, CENELEC ir ETSI vykdomai standartizavimo veiklai || 1,900 02 04 01 01 || Kosmoso moksliniai tyrimai || 34,500 02 04 01 02 || Saugumo moksliniai tyrimai || 50,000 02 04 01 03 || Transporto srities moksliniai tyrimai („Galileo“) || 40,000 02 05 01 || Europos palydovinės navigacijos programos (EGNOS ir „Galileo“) || 20,000 04 05 01 || Europos prisitaikymo prie globalizacijos padarinių fondas (EGF) || 13,000 08 02 01 || Bendradarbiavimas – Sveikata || 200,000 08 03 01 || Bendradarbiavimas – Maistas, žemės ūkis ir biotechnologijos || 65,000 08 05 01 || Bendradarbiavimas – Energetika || 20,000 08 06 01 || Bendradarbiavimas – Aplinka (įskaitant klimato kaitą) || 40,000 08 08 01 || Bendradarbiavimas – Socialiniai ekonominiai mokslai ir humanitariniai mokslai || 12,495 08 10 01 || Idėjos || 35,000 08 13 01 || Pajėgumai – Mažoms ir vidutinėms įmonėms (MVĮ) skirti moksliniai tyrimai || 20,000 08 14 01 || Pajėgumai – Žinių regionai || 2,727 08 15 01 || Pajėgumai – Mokslinių tyrimų potencialas || 0,805 08 16 01 || Pajėgumai – Mokslas visuomenėje || 8,000 08 18 01 || Pajėgumai – Rizikos pasidalijimo finansinė priemonė (RPFP) || 0,751 08 21 01 || Euratomas – Branduolio dalijimasis ir radiacinė sauga || 7,150 08 22 03 01 || EB šeštosios pagrindų programos (2003–2006 m.) užbaigimas || 7,804 09 03 01 || Konkurencingumo ir inovacijų bendroji programa – Informacinių ir ryšių technologijų politikos rėmimo programa (IRT PRP) || 32,000 09 04 01 01 || Bendradarbiavimo mokslinių tyrimų informacinių ir ryšių technologijų srityje rėmimas (IRT – Bendradarbiavimas) || 85,000 10 02 01 || Nebranduolinė Jungtinio tyrimų centro veikla || 2,000 10 03 01 || Branduolinė Jungtinio tyrimų centro veikla || 2,000 10 05 01 || Branduolinių įrenginių eksploatacijos nutraukimas ir atliekų valdymas || 4,000 12 04 01 || Tam tikra finansinių paslaugų, finansinės atskaitomybės ir audito sričių veikla || 1,443 14 02 01 || Vidaus rinkos įgyvendinimas ir vystymas || 0,500 14 04 02 || „Muitinė 2013“ || 9,000 14 05 03 || „Fiscalis 2013“ || 6,000 15 02 02 || „Erasmus Mundus“ || 6,000 15 02 22 || Mokymosi visą gyvenimą programa || 120,000 15 07 77 || „Žmonės“ || 45,000 26 03 01 01 || Europos viešojo administravimo institucijų sąveikos sprendimai (ISA) || 10,000 29 02 03 || 2008–2012 m. Sąjungos statistikos programos užbaigimas || 9,376 Iš viso || 982,601 Mokslinių tyrimų bendrosios programos. 678,2 mln. EUR Papildomų mokėjimų asignavimų 1a išlaidų kategorijai prašymas yra susijęs visų pirma su Mokslinių tyrimų bendrųjų programų mokėjimų poreikiais, kurie patvirtintame 2013 m. biudžete gerokai sumažinti. 2013 m. kovo mėn. atlikto metų pabaigos mokėjimų poreikių persvarstymo rezultatai iš esmės pagrindžia 2013 m. biudžeto projekte Komisijos numatytas sumas, be kitų dalykų, atsižvelgiant į tai, kad 2012 m. faktinis vykdymas buvo 11 % didesnis už 2011 m. vykdymo lygį. Todėl siūloma kelioms mokslinių tyrimų biudžeto eilutėms skirtus mokėjimus didinti. Taip Komisija galės patenkinti tarpinio ir galutinio mokėjimų poreikius, taip pat išankstinio finansavimo mokėjimų poreikius, siekiant laikytis mokėjimų terminų, nustatytų naujajame Finansiniame reglamente, ypač skyrimo ir išmokėjimo terminų. Svarbu, kad Komisija galėtų laiku pasirašyti numatytus 2013 m. dotacijų susitarimus, nes daug suinteresuotųjų šalių (universitetų, mokslinių tyrimų įstaigų, mažųjų ir vidutinių įmonių ir pramonės atstovų) yra priklausomos nuo ES paramos, kad galėtų tęsti savo mokslinių tyrimų projektus. Jei pasirašyti šiuos dotacijų susitarimus būtų vėluojama, būtų sutrikdytas sudėtingas planavimo ir programavimo procesas, todėl būtų vėluojama samdyti mokslininkus, jiems būtų sunku surasti laiko, konsorciumai taptų nestabilūs ir būtų trukdoma siekti prioritetinių ES tikslų. Konkurencingumo ir inovacijų bendroji programa. 92,0 mln. EUR Gerokai sumažinus lėšų priimtame 2013 m. biudžete, Konkurencingumo ir inovacijų bendrosios programos ¾ Verslumo ir inovacijų programai ir Konkurencingumo ir inovacijų bendrosios programos ¾ Informacinių ir ryšių technologijų politikos rėmimo programai mokėjimų asignavimų veikiausia neliks atitinkamai 2013 m. birželio ir rugsėjo mėn. Turėdama papildomų mokėjimų asignavimų, Komisija galės patenkinti išankstinio finansavimo mokėjimų poreikius, susijusius su 2012 m. pasirašytais įsipareigojimais, taip pat tarpinio ir galutinio mokėjimų poreikius, siekiant laikytis mokėjimų terminų, nustatytų naujajame Finansiniame reglamente, ypač skyrimo ir išmokėjimo terminų. Be didesnių mokėjimų asignavimų 2013 m. birželio mėn. sutriktų ekologinių naujovių ir verslumo priemonių tarpinis ir galutinis mokėjimas pagal galiojančias sutartis ir dotacijų susitarimus. Tai labai pakenktų gavėjams, kurie paprastai yra Europos mažosios ir vidutinės įmonės. Pagal šias sutartis vėluojančių mokėjimų palūkanos būtų skaičiuojamos tol, kol atsirastų papildomų asignavimų. GMES ir „Galileo“. 30,5 mln. EUR Dvi pagrindinės Europos palydovinės navigacijos sistemos (GMES ir EGNOS-Galileo) pasiekė veikimo etapą, todėl papildomų mokėjimų asignavimų (10,5 mln. EUR sistemai GMES ir 20 mln. EUR sistemai EGNOS-Galileo) reikia sumokėti pagal sutartis (visų pirma, pagal susitarimus su Europos kosmoso agentūra ESA), susijusias su palydovais, paleidimu, antžeminiu segmentu ir veikla. Be didesnių mokėjimų asignavimų ESA negaus sutartos sumos, o rangovams bus sumokėta iki vėlesnio termino. Todėl būtų vėluojama įgyvendinti programą ir tektų iki 2014 m. pabaigos atidėti sistemų naudojimo etapą, taip pat būtų perviršytos sąnaudos. Europos prisitaikymo prie globalizacijos padarinių fondas (EGF). 13,0 mln. EUR Patvirtintame 2013 m. biudžete į EGF eilutę įrašyta 50 mln. EUR mokėjimų asignavimų suma. Tačiau EGF prašymai, kuriuos gavo Komisija, jau viršija šią sumą. Kad būtų patenkinti su šiais prašymais susiję mokėjimų poreikiai, prašoma mokėjimų asignavimus padidinti 13,0 mln. EUR. „Mokymasis visą gyvenimą“ ir „Erasmus Mundus“. 126,0 mln. EUR Patvirtintame 2013 m. biudžete didesni įsipareigojimų asignavimai programoms Mokymasis visą gyvenimą ir Erasmus Mundus derinami su mokėjimų asignavimų mažinimu, palyginti su biudžeto projektu. Atsižvelgiant į aukštą pastarųjų metų mokėjimų asignavimų vykdymo lygį, siūloma šių programų mokėjimų sumas suderinti su vykdymu 2012 m., atsižvelgiant į padidintus 2013 m. įsipareigojimus. Todėl prašoma mokėjimų asignavimus padidinti 120,0 mln. EUR programai Mokymasis visą gyvenimą ir 6,0 mln. EUR programai Erasmus Mundus. Be šių papildomų mokėjimų asignavimų Komisija negalėtų nacionalinėms agentūros suteikti veiklos asignavimų. Todėl joms būtų ypač sunku įgyvendinti decentralizuotus veiksmus. Kitos programos ir veiksmai. 42,9 mln. EUR Mokėjimų poreikių persvarstymo rezultatai patvirtino 2013 m. biudžeto projekte numatytą mokėjimų išteklių poreikį kelioms kitoms 1a išlaidų kategorijos programoms, ypač įgyvendinamoms finansinių paslaugų, vidaus rinkos, muitinės bei mokesčių ir statistikos srityse. Anksčiau vykdymo lygis pagal šias programas buvo aukštas, taip pat tikėtina, kad kai kurioms programoms mokėjimų asignavimų neliks metų pradžioje, todėl savo ruožtu gali būti pradėtos skaičiuoti pavėluotų mokėjimų palūkanos. 4.2. 1b išlaidų kategorija ¾ Sanglauda augimui ir užimtumui skatinti Bendro didesnių 1b išlaidų kategorijos mokėjimų asignavimų prašymo suma yra 9 mlrd. EUR, kuri išskaidoma taip: Biudžeto eilutė || Išlaidų kategorija || Mokėjimai (mln. EUR) 04 02 01 || Europos socialinio fondo (ESF) užbaigimas — 1 tikslas (2000–2006 m.) || 860,000 04 02 17 || Europos socialinis fondas (ESF) — Konvergencija || 1 620,000 04 02 19 || Europos socialinis fondas (ESF) — Regionų konkurencingumas ir užimtumas || 773,000 13 03 01 || Europos regioninės plėtros fondo (ERPF) užbaigimas — 1 tikslas (2000–2006 m.) || 515,000 13 03 04 || Europos regioninės plėtros fondo (ERPF) užbaigimas — 2 tikslas (2000–2006 m.) || 86,000 13 03 06 || URBAN iniciatyvos užbaigimas (laikotarpiu nuo 2000 m. iki 2006 m.) || 0,150 13 03 16 || Europos regioninės plėtros fondas (ERPF) — Konvergencija || 1 797,000 13 03 18 || Europos regioninės plėtros fondas (ERPF) — Regionų konkurencingumas ir užimtumas || 833,000 13 03 19 || Europos regioninės plėtros fondas (ERPF) — Europos teritorinis bendradarbiavimas || 182,000 13 04 01 || Sanglaudos fondas — Ankstesnių projektų užbaigimas (iki 2007 m.) || 250,000 13 04 02 || Sanglaudos fondas || 2 085,000 Iš viso || 9 001,150 2000–2006 m. programų užbaigimas. 1 711 mln. EUR Kadangi užbaigiamos ankstesnio, t. y. 2000–2006 m., laikotarpio programos, Komisija yra pasirengusi išmokėti daugelio programų galutinį likutį. Tačiau atitinkami asignavimai įvairiose susijusiose biudžeto eilutėse arba yra visiškai išnaudoti, arba netrukus bus išnaudoti. Daugelį struktūrinių fondų programų Komisija tikisi užbaigti šiemet. Todėl būtina padidinti 2013 m. biudžeto mokėjimų asignavimus 1,7 mlrd. EUR, kad nebūtų nepagrįstai vėluojama užbaigti 2000–2006 m. programas ir kad ši užbaigimo prašymų našta nebūtų perkelta į 2014 m. biudžetą. Vis dėlto čia Sanglaudos fondui taikoma išimtis: 2000–2006 m. laikotarpiu jam taikomos kitokios taisyklės. Taisomojo biudžeto Nr. 6/2012 projekte Komisija nurodė, kad 1b išlaidų kategorijos programoms, kurias pasirengta užbaigti 2012 m., stinga 1,4 mlrd. EUR, iš jų 0,3 mlrd. EUR buvo galutinai padengta perkėlimu metų pabaigoje. Likusią 2012 m. sumą (maždaug 1,1 mlrd. EUR) teko perkelti į 2013 m. biudžetą. Todėl 2013 m. kovo mėn. pabaigoje pavienės 2000–2006 m. programų užbaigimo biudžeto eilutės pagal struktūrinį fondą ir tikslą jau buvo (beveik) pasiekusios visišką 2013 m. biudžeto mokėjimų asignavimų įvykdymą Europos socialinio fondo 1 tikslo ir Europos regioninės plėtros fondo 1 tikslo įvykdymo rodiklis buvo 100 %, iniciatyvos URBAN – 97 %, Europos regioninės plėtros fondo 2 tikslo – 94 %. Tačiau dabar yra daugiau užbaigti parengtų struktūrinių fondų programų, kurioms reikia papildomų 1 461 mln. EUR, kad būtų padengti mokėjimų poreikiai, susiję su neginčytinomis sumomis, atsiradusiomis išsamiai išnagrinėjus užbaigimo dokumentus. Dėl ankstesnių Sanglaudos fondo programų projektų užbaigimo pasakytina, kad 2013 m. kovo mėn. pradžioje buvo įvykdyta 37 % šios 2013 m. biudžeto eilutės mokėjimų asignavimų. Prognozuojamiems mokėjimų poreikiams, susijusiems su projektų užbaigimu iki šių metų pabaigos, reikia papildomos 250 mln. EUR sumos. 2007–2013 m. programos. 7 290 mln. EUR Dėl 2007–2013 m. programų iki praėjusių metų pabaigos gautų mokėjimų prašymų suma (16,2 mlrd. EUR) turi būti padengta iš turimų 2013 m. biudžeto asignavimų. Atitinkamai iš 2013 m. biudžete turimų 45,2 mlrd. EUR, skirtų 2007–2013 m. programoms, lieka 28,9 mlrd. EUR mokėjimų prašymams, kurie bus pateikti 2013 m. 2012 m. Komisijos gautų mokėjimų prašymų suma buvo apie 50,6 mlrd. EUR. Tikėtina, kad 2013 m. gautų mokėjimų prašymų suma pirmiau minėtą 50,6 mlrd. EUR sumą viršys, nes taisyklė N+3 vers ja pirmiau pasinaudojusias valstybes nares 2013 m. pabaigoje pateikti mokėjimų prašymus, apimančius iki dviejų metinių dalių. Taip per pastaruosius trejus metus, kuriais mokėjimų prašymai kasmet gerokai didėjo, stebėta tendencija tęsis toliau. Pagal 2012 m. rugsėjo mėn. pateiktas valstybių narių 2013 m. prognozes, kurios paskui sumažintos 20 % atsižvelgiant į prognozių tikslumo patirtį, darytina išvada, kad iki metų pabaigos veikiausiai bus gauta mokėjimų prašymų, kurių suma bus apie 55 mlrd. EUR. Kaip minėta, ši suma atitiktų Komisijos nuosavą poreikių vertinimą. Tačiau mėnesinis mokėjimų prašymų pateikimo pobūdis šiemet gali būti kitoks – dėl taisyklės N+3 didelė mokėjimų prašymų dalis gali būti atsiųsta tik paskutinėmis metų dienomis, nes valstybės narės stengsis kuo labiau sumažinti įsipareigojimų panaikinimo riziką. Vėlai pateiktų mokėjimų prašymų Komisija negali sutvarkyti iki metų pabaigos. Apskritai be tinkamo mokėjimų asignavimų padidinimo atsirastų spraga tarp turimų 2013 m. mokėjimų asignavimų ir laukiamų mokėjimų prašymų, todėl neįvykdytų mokėjimų prašymų suma 2013 m. pabaigoje gerokai padidėtų. Tokia našta 2014 m. biudžetui būtų nepakeliama, valstybių narių pateiktus mokėjimų prašymus įvykdyti būtų vėluojama ištisus mėnesius, palyginti su teisės aktuose nustatytais terminais. Remdamasi pateiktomis prielaidomis, Komisija prašo papildomos 7,3 mlrd. mokėjimų asignavimų sumos. Į prašomą padidinimą įskaičiuota maždaug 1,4 mlrd. EUR suma, kurią Komisija nustatė rengdama Taisomojo biudžeto Nr. 6/2012 projektą; su šia suma susijusios nutraukimo arba sustabdymo procedūros panaikintos arba bus netrukus panaikintos. Iš 2012 m. perkelti neįvykdyti mokėjimų prašymai sudaro nemažą 2013 m. biudžeto asignavimų dalį: nuo 24 % Sanglaudos fondui, 29 % Europos regioninės plėtros fondui (Konvergencija), 36 % Europos socialiniam fondui (Konvergencija), 60 % Europos socialiniam fondui (Regionų konkurencingumas) ir 62 % Europos regioninės plėtros fondui (Teritorinis bendradarbiavimas) iki 90 % Europos regioninės plėtros fondui (Regionų konkurencingumas) Prašomų didesnių mokėjimų asignavimų, kurių visa suma 7 290 mln. EUR, reikia mokėjimų poreikiams padengti, kad į 2014 m. nebūtų perkelta nepakeliamai daug neįvykdytų mokėjimų prašymų. Be didesnių mokėjimų asignavimų šios biudžeto eilutės būtų visiškai įvykdytos per pirmą pusmetį arba vėliausiai 2013 m. rudens pradžioje. 4.3. 2 išlaidų kategorija ¾ Gamtos išteklių išsaugojimas ir valdymas Bendro didesnių 2 išlaidų kategorijos mokėjimų asignavimų prašymo suma yra 608,5 mln. EUR, kuri išskaidoma taip: Biudžeto eilutė || Išlaidų kategorija || Mokėjimai (mln. EUR) 05 04 02 01 || Europos žemės ūkio orientavimo ir garantijų fondo Orientavimo skyriaus užbaigimas — 1 tikslo regionai (2000–2006 m.) || 95,916 05 04 02 02 || Specialiosios Šiaurės Airijos ir Airijos pasienio grafysčių taikos ir susitaikymo programos užbaigimas (laikotarpiu nuo 2000 m. iki 2006 m.) || 2,189 05 04 05 01 || Kaimo plėtros programos || 460,000 07 03 07 || „LIFE+“ (Aplinkos finansinė priemonė 2007–2013 m.) || 10,000 11 06 12 || Europos žuvininkystės fondas (EŽF) — Konvergencijos tikslas || 33,995 11 06 13 || Europos žuvininkystės fondas (EŽF) — Išorės konvergencijos tikslas || 6,390 Iš viso || 608,490 05 04 02 01 ¾ Europos žemės ūkio orientavimo ir garantijų fondo Orientavimo skyriaus užbaigimas ¾ 1 tikslo regionai (2000–2006 m.) (95,9 mln. EUR) Taisomojo biudžeto Nr. 6/2012 projekte Komisija nurodė, kad senųjų programų užbaigimui, visų pirma Portugalijoje, tęsti reikia 110 mln. EUR. Kadangi 2012 m. asignavimai nepadidinti, o 2013 m. šiai biudžeto eilutei asignavimų neskirta, Komisija siūlo asignavimus padidinti iki 95,9 mln. EUR. Pernai nurodytos sumos skirtumas bus padengtas asignuotosiomis įplaukomis. 05 04 02 02 ¾ Specialiosios Šiaurės Airijos ir Airijos pasienio grafysčių taikos ir susitaikymo programos „Peace“ (2000–2006 m.) užbaigimas (2,2 mln. EUR) Didesnių asignavimų reikia programos užbaigimui tęsti. 05 04 05 01 — Kaimo plėtros programos (460 mln. EUR) Šios eilutės apskaičiuotas mokėjimų poreikis padidintas, atsižvelgiant į paskutinę Komisijos atliktą mokėjimų vykdymo, susijusio su Kaimo plėtros programomis, analizę. Su paskutiniu 2012 m. ketvirčiu susiję mokėjimų prašymai perkeliami į 2013 m. biudžetą, jų suma yra 4,7 mlrd. EUR. Ši suma prilygsta maždaug 37 % 2013 m. biudžete turimų asignavimų, t. y. likusiems 2013 m. tėra 7,8 mlrd. EUR likutis, kurio aiškiai neužteks metų pabaigos poreikiams patenkinti. 2013 m. sausio mėn. pateikta pirmoji ketvirtinė išlaidų deklaracija ir valstybių narių prognozės iki šių metų pabaigos rodo, kad bendra mokėjimų poreikių suma yra 14,7 mlrd. EUR. Tačiau sanglaudos politikos atveju remdamasi patirtimi Komisija tikslindama sumažino valstybių narių pateiktas prognozes. Pirmo ir antro ketvirčių prognozė sumažinta apie 20 %, o trečio ketvirčio mokėjimų prašymai įvertinti pagal faktines praėjusiais metais deklaruotas sumas, nes šis skaičius yra palyginti nusistovėjęs. Atsižvelgus į minėtą valstybių narių prognozės tikslinimą, taip pat į 101 mln. EUR mokėjimą, susijusį su neįvykdytais 2012 m. mokėjimų prašymais, ir į prognozuojamą maždaug 200 mln. EUR asignuotųjų įplaukų sumą, siūloma Kaimo plėtros programų asignavimus padidinti 460 mln. EUR. Be šio asignavimų padidinimo dalis valstybių narių pateiktų 2013 m. trečio ketvirčio deklaracijų liktų nesumokėtos, nebūtų laikomasi mokėjimų terminų, o 2014 m. atliktini mokėjimai padidėtų. 07 03 07 ¾ LIFE+ (Aplinkos finansinė priemonė 2007–2013 m.) (10,0 mln. EUR) Pagal 2012 m. LIFE+ mokėjimų asignavimų vykdymo padidėjimą galima spręsti, kad programa įgyvendinama visu pajėgumu. Apsvarsčius 2013 m. mokėjimų poreikius patvirtinta, kad reikia papildomų mokėjimų asignavimų, palyginti su 2012 m. biudžetu, siekiant sutvarkyti antrąjį išankstinio finansavimo mokėjimą ir įvykdyti galutinį mokėjimą, nes didesnės dotacijų veiklai dalies vykdymas artėja prie (paprastai 3–7 metų laikotarpio) pabaigos. 11 06 12 — Europos žuvininkystės fondas ¾ Konvergencijos tikslas (34,0 mln. EUR) Atsižvelgus į naujausią Komisijos atliktą vykdymo, susijusio su Europos žuvininkystės fondu, analizę, mokėjimų poreikiai įvertinti iš naujo. Šio vertinimo rezultatai patvirtino 2013 m. biudžeto projekte nustatytus poreikius. Kaip ir sanglaudos politikos atveju, šį poreikį didina aukštas 2012 m. pabaigoje neįvykdytų mokėjimų prašymų lygis (atitinka 100 % 2013 m. biudžeto asignavimų), kurį teks padengti iš 2013 m. biudžeto. Be didesnių mokėjimų asignavimų dalis 2013 m. mokėjimų prašymų liktų neįvykdyti, nebūtų laikomasi mokėjimų terminų, o 2014 m. tektų įvykdyti daugiau mokėjimų prašymų. 11 06 13 — Europos žuvininkystės fondas ¾ Išorės konvergencijos tikslas (6,4 mln. EUR) Atsižvelgus į naujausią Komisijos atliktą vykdymo, susijusio su Europos žuvininkystės fondu, analizę, mokėjimų poreikiai įvertinti iš naujo. Šio vertinimo rezultatai patvirtino 2013 m. biudžeto projekte nustatytus poreikius. Kaip ir sanglaudos politikos atveju, šį poreikį didina aukštas 2012 m. pabaigoje neįvykdytų mokėjimų prašymų lygis (atitinka 60 % 2013 m. biudžeto asignavimų), kurį teks padengti iš 2013 m. biudžeto. Be didesnių mokėjimų asignavimų dalis 2013 m. mokėjimų prašymų liktų neįvykdyti, nebūtų laikomasi mokėjimų terminų, o 2014 m. tektų įvykdyti daugiau mokėjimų prašymų. 4.4. 3a išlaidų kategorija ¾ Laisvė, saugumas ir teisingumas Bendro didesnių 3a išlaidų kategorijos mokėjimų asignavimų prašymo suma yra 128,35 mln. EUR, kuri išskaidoma taip: Biudžeto eilutė || Išlaidų kategorija || Mokėjimai (mln. EUR) 18 02 04 || Šengeno informacinė sistema (SIS II) || 3,000 18 02 06 || Išorės sienų fondas || 21,000 18 02 09 || Europos grąžinimo fondas || 27,000 18 03 03 || Europos pabėgėlių fondas (EPF) || 30,000 18 03 05 || Europos migracijos tinklas || 1,000 18 03 09 || Europos trečiųjų šalių piliečių integracijos fondas || 28,500 18 03 14 02 || Europos prieglobsčio paramos biuras –– Įnašas pagal 3 antraštinę dalį || 1,500 18 03 17 || Parengiamieji veiksmai, siekiant užtikrinti pabėgėlių perkėlimą esant kritiškai padėčiai || 0,650 18 05 08 || Terorizmo prevencija, parengtis ir terorizmo padarinių valdymas || 2,000 18 05 09 || Nusikalstamumo prevencija ir kova su nusikalstamumu || 12,500 18 08 01 || „Prince“ –– Laisvės, saugumo ir teisingumo erdvė || 1,200 Iš viso || 128,350 Solidarumas ir migracijos srautų valdymas. 107,5 mln. EUR Keturiems Solidarumo ir migracijos srautų valdymo fondams (Išorės sienų fondui, Europos grąžinimo fondui, Europos fondui trečiųjų šalių piliečių integracijai ir Europos pabėgėlių fondui) ir Europos migracijos tinklui prašomi didesni mokėjimų asignavimai atitinka atnaujintus poreikius atlikti tarpinius ir galutinius mokėjimus, susijusius su 2011 ir 2012 m. dotacijomis ir sutartimis, taip pat su 2012 ir 2013 m. kvietimų išankstinio finansavimo mokėjimais. Kai kurie 2012 m. išankstinio finansavimo mokėjimai buvo atidėti, todėl dar labiau padidėjo 2013 m. didesnių mokėjimų asignavimų poreikis. Prašomos sumos apskaičiuotos darant prielaidą, kad šiuo metu 2013 m. biudžete esantį Šengeno rezervą bus leista panaudoti, taigi ir bus galima pasinaudoti anksčiau rezerve buvusiomis sumomis. Saugumas ir laisvių apsauga. 14,5 mln. EUR Terorizmo prevencijai, parengčiai ir terorizmo padarinių valdymui ir Nusikalstamumo prevencijai ir kovai su nusikalstamumu prašomi didesni mokėjimų asignavimai atitinka atnaujintus poreikius atlikti tarpinius ir galutinius mokėjimus, susijusius su 2011 ir 2012 m. dotacijomis ir sutartimis, taip pat su 2012 ir 2013 m. kvietimų išankstinio finansavimo mokėjimais. Prašomos sumos apskaičiuotos darant prielaidą, kad Šengeno rezervą bus leista panaudoti, taigi bus galima pasinaudoti anksčiau rezerve buvusiomis sumomis. Kitos programos ir veiksmai. 6,35 mln. EUR Persvarsčius 2013 m. mokėjimų poreikius, taip pat atsižvelgus į faktinį vykdymą 2012 m., patvirtinti mokėjimų prašymai, kurie biudžeto projekte numatyti eilutėms Šengeno informacinė sistema (SIS II) ir „Prince“ – Laisvės, saugumo ir teisingumo erdvė. SIS-II atveju prašoma suma apskaičiuota darant prielaidą, kad rezervą, susijusį su programos įgyvendinimo pažanga ir su užduočių perdavimu agentūrai eu.LISA, bus leista naudoti, taigi bus galima pasinaudoti anksčiau rezerve buvusia suma. 4.5. 3b išlaidų kategorija ¾ Pilietybė Bendro didesnių 3b išlaidų kategorijos mokėjimų asignavimų prašymo suma yra 15,15 mln. EUR, kuri išskaidoma taip: Biudžeto eilutė || Išlaidų kategorija || Mokėjimai (mln. EUR) 09 02 06 || Parengiamieji veiksmai — Programa „Erasmus“ žurnalistams || 0,150 15 04 44 || Programa „Kultūra“ (2007–2013 m.) || 3,500 15 04 66 01 || „MEDIA 2007“ – Europos garso ir vaizdo sektoriaus rėmimo programa || 2,500 17 03 06 || Sąjungos veiksmai sveikatos srityje || 9,000 Iš viso || 15,150 Didesnių 3b išlaidų kategorijos mokėjimų asignavimų prašoma Kultūros, Žiniasklaidos ir Sveikatos programoms. Kultūros ir Žiniasklaidos programų atveju, šių asignavimų daugiausia reikia dėl mokėjimų stygiaus 2012 m., dėl kurio išankstinio finansavimo mokėjimus teko perkelti į 2013 m. Be to, programos Žiniasklaida galutinės ataskaitos pateikiamos greičiau nei numatyta, todėl projektais įgyvendinami sklandžiau. Galiausiai, didesnių asignavimų programai Sveikata prašymas atitinka aukštą vykdymo lygį 2012 m., pagal kurį sprendžiama apie programai skiriamų lėšų įsisavinimo pajėgumą. 4.6. 4 išlaidų kategorija ¾ ES kaip pasaulinio masto veikėja Bendro didesnių 4 išlaidų kategorijos mokėjimų asignavimų prašymo suma yra 489,5 mln. EUR, kuri išskaidoma taip: Biudžeto eilutė || Išlaidų kategorija || Mokėjimai (mln. EUR) 04 06 01 || Pasirengimo narystei pagalbos priemonė (IPA) — Žmogiškųjų išteklių vystymas || 35,500 13 05 02 || Pasirengimo narystei pagalbos priemonė (IPA) — Regioninės plėtros komponentas || 127,000 13 05 03 02 || Tarptautinis bendradarbiavimas (CBC) ir šalių kandidačių bei potencialių šalių kandidačių dalyvavimas struktūrinių fondų tarpvalstybinio ir tarpregioninio bendradarbiavimo programose — Įnašas pagal 4 išlaidų kategoriją || 7,000 19 04 01 || Europos priemonė demokratijai ir žmogaus teisėms (EIDHR) || 20,000 19 06 01 01 || Reagavimas į krizes ir pasirengimas joms (stabilumo priemonė) || 42,000 19 06 02 01 || Veiksmai su cheminėmis, branduolinėmis ir biologinėmis medžiagomis arba agentais susijusios rizikos mažinimo ir parengties srityje (stabilumo priemonė) || 6,000 19 06 03 || Tarpregioniniai veiksmai organizuoto nusikalstamumo, neteisėtos prekybos, ypatingos svarbos infrastruktūros objektų apsaugos, pavojaus visuomenės sveikatai ir kovos su terorizmu srityse (stabilumo priemonė) || 5,000 19 08 01 01 || Finansinis bendradarbiavimas su Viduržemio jūros regiono šalimis pagal Europos kaimynystės ir partnerystės politiką || 10,000 19 08 01 02 || Finansinė pagalba Palestinai, taikos procesui ir JTPDA pagal Europos kaimynystės ir partnerystės politiką || 70,000 19 08 01 03 || Finansinis bendradarbiavimas su Rytų Europa pagal Europos kaimynystės ir partnerystės politiką || 35,000 19 09 01 || Bendradarbiavimas su besivystančiomis Lotynų Amerikos šalimis || 20,000 19 10 01 01 || Bendradarbiavimas su besivystančiomis Azijos šalimis || 10,000 20 02 03 || Pagalba prekybai — Daugiašalės iniciatyvos || 2,000 21 03 01 || Nevalstybiniai subjektai, dalyvaujantys vystymosi procese || 10,000 21 03 02 || Vietos valdžios institucijos, dalyvaujančios vystymosi procese || 7,000 21 05 02 || Pasaulinis kovos su AIDS, tuberkulioze ir maliarija fondas (PKATMF, angl. GFATM) || 5,000 21 06 02 || Santykiai su Pietų Afrika || 10,000 22 02 07 01 || Regioninės ir horizontaliosios programos || 22,000 23 02 01 || Humanitarinė pagalba || 43,000 23 02 02 || Pagalba maistu || 3,000 Iš viso || 489,500 Pasirengimo narystei pagalbos priemonė. 191,5 mln. EUR Didesnių mokėjimų asignavimų Pasirengimo narystei programoms (Žmogiškųjų išteklių vystymas, Regioninė plėtra, Tarptautinis bendradarbiavimas, Regioninės ir horizontaliosios programos) prašoma daugiausia dėl neįvykdytų 2012 m. gautų mokėjimų prašymų ir dėl atnaujintų mokėjimų prognozių, kiek mokėjimų prašymų bus gauta 2013 m., taip pat siekiant išvengti N+3 įsipareigojimų panaikinimo rizikos ir atsižvelgiant į patvirtintame biudžete labai sumažintus, palyginti su biudžeto projektu, mokėjimų asignavimus. Sumos, kurių prašoma šiame taisomojo biudžeto projekte, apskaičiuotos darant prielaidą, kad Taisomojo biudžeto Nr. 1/2013 projekte (Kroatija) numatyti papildomi mokėjimų asignavimai, kurių prašoma Pasirengimo narystei programoms (Kaimo plėtra ir Pereinamojo laikotarpio pagalba ir institucijų kūrimas), bus patvirtinti. Europos kaimynystės ir partnerystės priemonė (EKPP). 115 mln. EUR Didesnių mokėjimų asignavimų Europos kaimynystės ir partnerystės priemonei (Viduržemio jūros šalys, Palestina ir Rytų Europa) prašoma daugiausia dėl patvirtintame biudžete labai sumažintų, palyginti su biudžeto projektu, mokėjimų asignavimų. Be to, 2011 ir 2012 m. biudžetuose papildomų įsipareigojimų asignavimų skirta siekiant padidinti šių biudžeto eilučių sumas persvarsčius Europos kaimynystės politiką ir atsižvelgiant į Taisomąjį raštą Nr. 1/2012. Per tuos metus parengtos visų pirma skatinamosios programos Parama partnerystei, reformoms ir integraciniam augimui SPRING ir Rytų partnerystės integracijos ir bendradarbiavimo programa EaPIC. Mokėjimo asignavimų poreikiai atnaujinti 2013 m. sausio mėn. remiantis reguliariomis centrinės būstinės ir delegacijų metų pabaigos ataskaitomis. Dabartinis šių metų poreikių įvertis yra pagrįstas pačiais konservatyviausiais delegacijų prašymais, o kaimynystei skirtų biudžeto eilučių asignavimų naudojimas per pastaruosius dvejus metus buvo 100 %. Be didesnių mokėjimų asignavimų kai kurių tipų mokėjimams būtų skaičiuojamos palūkanos. Atidėjus kitų tipų mokėjimus, pavyzdžiui, didelius paramos biudžetui mokėjimus, palūkanos nebūtų skaičiuojamos, tačiau būtų padaryta žala silpnam valstybių partnerių ūkiui ir mūsų politiniams santykiams su tomis valstybėmis. Vystomojo bendradarbiavimo priemonė (VBP). 62,0 mln. EUR Vystomojo bendradarbiavimo priemonei (susijusiai daugiausia su Lotynų Amerika, Azija ir Pietų Afrika, taip pat su nevalstybiniais subjektais ir vietos valdžios institucijomis, dalyvaujančiomis vystymosi procese) didesnių mokėjimų asignavimų prašoma iš esmės dėl mokėjimų asignavimų stygiaus 2012 m., dėl kurio teko atidėti mokėjimus. Todėl tam tikroms programoms mokėjimų asignavimų veikiausiai pritrūks trečią 2013 m. ketvirtį. Galiausiai, didesnių mokėjimų asignavimų Pasauliniam sveikatos fondui prašoma daugiausia todėl, kad šio fondo mokesčių mokėjimas turėtų atitikti įsipareigojimus. Stabilumo priemonė. 53,0 mln. EUR Didesnių mokėjimų asignavimų Stabilumo priemonei prašoma daugiausia dėl mokėjimų asignavimų stygiaus 2012 m., dėl kurio atidėtas maždaug 10 mln. EUR mokėjimas; be to, mokėjimų asignavimai labai sumažinti patvirtintame 2013 m. biudžete. Prašomais mokėjimų asignavimais ketinama padengti turimus sutartinius įsipareigojimus išorės partneriams, taip pat jų skirti privalomajam išankstiniam mokėjimui. Europos priemonė demokratijai ir žmogaus teisėms (EIDHR). 20,0 mln. EUR Demokratijos ir žmogaus teisių rėmimo priemonei didesnių mokėjimų asignavimų prašoma iš esmės dėl mokėjimų asignavimų stygiaus 2012 m., dėl kurio teko atidėti mokėjimus. Todėl mokėjimų vykdymo rodiklis 2013 m. kovo mėn. pradžioje jau buvo 40 %, o programai mokėjimų asignavimų veikiausiai pritrūks trečią 2013 m. ketvirtį Humanitarinė pagalba. 46,0 mln. EUR Didesnių mokėjimų asignavimų Humanitarinei pagalbai ir Pagalbai maistu prašoma daugiausia todėl, kad 2013 m. biudžeto mokėjimų suma yra 80 mln. EUR mažesnė už įsipareigojimų sumą, o iš patirties žinoma, kad mokėjimų vykdymas yra apie 100 % įsipareigojimų asignavimų ir kad 2012 m. pabaigoje likusių neįvykdytų įsipareigojimų padaugėjo. Dėl šios priežasties 2013 m. kovo mėn. pradžioje buvo įvykdyta 34 % patvirtinto 2013 m. biudžeto mokėjimų asignavimų. Be to, dėl blogėjančios padėties krizių regionuose, pavyzdžiui, Malyje, Sahelyje, Sirijoje ir Afrikos Kyšulyje, 2013 m. gali vėl tekti naudoti neatidėliotinos pagalbos rezervą. Kitos programos ir veiksmai. 2,0 mln. EUR Didesnių mokėjimų asignavimų Pagalbai prekybai prašoma daugiausia todėl, kad reikia papildomo mokėjimų siekiant įvykdyti esamus ir būsimus 2013 m. biudžeto įsipareigojimus ir atsižvelgiant į patvirtintame biudžete labai sumažintus, palyginti su biudžeto projektu, mokėjimų asignavimus. 5. Išvada Peržiūrėjus 2013 m. biudžeto poreikius paaiškėjo didelis mokėjimų asignavimų stygius – 11,2 mlrd. EUR. Tikimasi, kad, priėmus šį Taisomojo biudžeto Nr. 2/2013 projektą, 14,8 mln. EUR, kuriais galima pasinaudoti laikantis 2013 m. daugiametės finansinės programos viršutinės mokėjimų ribos, užteks patenkinti mokėjimų poreikiams, susijusiems su keliomis gautomis jungtinėmis ES Solidarumo fondo paraiškomis. Jei bus patvirtinta reikalavimų atitiktis, Komisija netrukus pateiks taisomojo biudžeto projektą, susietą su pasiūlymu mobilizuoti ES Solidarumo fondo lėšas. 6. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija || Patikslinta 2013 m. finansinė programa || 2013 m. biudžetas (įsk. TBP Nr. 1/2013) || TBP Nr. 2/2013 || 2013 m. biudžetas (įsk. TBP Nr. 1–2/2013) ĮA || MA || ĮA || MA || ĮA || MA || ĮA || MA 1. TVARUS AUGIMAS || || || || || || || || 1 a. Konkurencingumas augimui ir užimtumui skatinti || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095 Marža || || || 1 849 709 || || || || 1 849 709 || 1b. Sanglauda augimui ir užimtumui skatinti || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736 Marža || || || 15 950 963 || || || || 15 950 963 || Iš viso || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831 Marža[4] || || || 17 800 672 || || || || 17 800 672 || 2. GAMTOS IŠTEKLIŲ IŠSAUGOJIMAS IR VALDYMAS || || || || || || || || Iš jų: su rinka susijusios išlaidos ir tiesioginės išmokos || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Iš viso || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961 Marža || || || 1 150 758 584 || || || || 1 150 758 584 || 3. PILIETYBĖ, LAISVĖ, SAUGUMAS IR TEISINGUMAS || || || || || || || || 3a. Laisvė, saugumas ir teisingumas || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652 Marža || || || 262 172 800 || || || || 262 172 800 || 3b. Pilietybė || 746 000 000 || || 738 364 000 || 639 099 615 || || 15 150 000 || 738 364 000 || 654 249 615 Marža || || || 7 636 000 || || || || 7 636 000 || Iš viso || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267 Marža || || || 269 808 800 || || || || 269 808 800 || 4. ES KAIP PASAULINIO MASTO VEIKĖJA || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260 Marža[5] || || || 275 996 289 || || || || 275 996 289 || 5. ADMINISTRAVIMAS || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740 Marža[6] || || || 750 309 260 || || || || 750 309 260 || 6. KOMPENSACIJOS || 75 000 000 || || 75 000 000 || 75 000 000 || || || 75 000 000 || 75 000 000 Marža || || || || || || || || IŠ VISO || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059 Marža [7][8] || || || 2 464 673 605 || 11 240 012 145 || || || 2 464 673 605 || 14 770 941 [1] OL L 298, 2012 10 26, p. 1. [2] OL L 66, 2013 3 8, p. 1. [3] COM(2013) 156. [4] Skaičiuojant 1a išlaidų kategorijos maržą (500 mln. EUR), į Europos prisitaikymo prie globalizacijos padarinių fondą (EGF) neatsižvelgta. [5] Skaičiuojant 2013 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (264,1 mln. EUR). [6] Skaičiuojant 5 išlaidų kategorijos maržą iki numatytos viršutinės ribos, atsižvelgiama į 2007–2013 m. finansinės programos 1 išnašą – 86 mln. EUR darbuotojų įnašų į pensijų sistemą. [7] Skaičiuojant bendrąją įsipareigojimų maržą, neatsižvelgiama į asignavimus, susijusius su Europos prisitaikymo prie globalizacijos padarinių fondu (EGF) (500 mln. EUR), neatidėliotinos pagalbos rezervu (264,1 mln. EUR) ir darbuotojų įnašais į pensijų sistemą (86 mln. EUR). [8] Skaičiuojant bendrąją mokėjimų maržą, neatsižvelgiama į asignavimus, susijusius su neatidėliotinos pagalbos rezervu (80 mln. EUR) ir darbuotojų įnašais į pensijų sistemą (86 mln. EUR).